Косово (област Видин)
Ко̀сово е село в Северозападна България. То се намира в община Брегово, област Видин.

География 
Намира си на 6 км от общинския център Брегово, на 27 км от областния център Видин и на 225 km от столицата София. Съществува асфалтов път до селото както и асфалтирани улици.

История 
За първи път с името Косова селото се споменава в турски данъчен регистър от 1450 г. В покрайнините на селото минава границата със Сърбия. Битов език – влашки. Селото е разделено от съседното Коилово след Първата световна война. Дотогава границата е минавала по река Тимок, която сега остава в сръбска територия.

В първите години на комунистическия режим в Косово, както в повечето влашки села във Видинско, голямо влияние има Българският земеделски народен съюз – Никола Петков и на изборите през 1946 година опозицията получава 51% от гласовете.

По време на Кулските събития през март 1951 година създаденото малко по-рано от комунистическия режим Трудово кооперативно земеделско стопанство е разтурено, но властите скоро го възстановяват принудително. По това време 12 семейства (45 души) от селото са принудително изселени от комунистическия режим.

Обществени институции 
 Училище „Св. св. Кирил и Методий“;
 Читалище „Просвета“;
 Физкултурен салон и общежитие;
 Църква

Културни и природни забележителности 
 Няма забележителности, но е известно със самодеен състав.
 Едно от богатствата на селото са течащите изворчета.
 Най-старата къща в селото принадлежи на фамилия Дудови последно преустроена през 1909 г. Известно е че къщата е опожарявана  и разрушавана 7 пъти, след което е възстановявана (последно през 1909 г.). На мястото на имота е бил някогашния турски конак.

Редовни събития 
 Съборът на селото е на Спасовден.

Бележки 

 Цитирани източници

Външни препратки 
 

Села в област Видин
Населени места в община Брегово